Oficiālais Vēstnesis L 168 , 27/06/2002 Lpp. 0014 - 0030



Komisijas Regula (EK) Nr. 1112/2002 (2002. gada 20. jūnijs), ar ko nosaka sīki izstrādātus noteikumus, kā īstenot ceturto posmu darba programmā, kura minēta Padomes Direktīvas 91/414/EEK 8. panta 2. punktā (Teksts attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Komisijas Direktīvu 2002/48/EK [2], un jo īpaši tās 8. panta 2. punkta otro daļu, tā kā: (1) Komisijai ir jāuzsāk darba programma pakāpeniskai to aktīvo vielu pārbaudei, kuras bija pieejamas tirgū divus gadus pēc Direktīvas 91/414/EEK publicēšanas datuma. Šīs programmas pirmo posmu noteica ar Komisijas 1992. gada 11. decembra Regulu (EEK) Nr. 3600/92, ar ko nosaka sīki izstrādātus noteikumus, lai īstenotu pirmo posmu darba programmā, kura minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū [3], kurā jaunākie grozījumi izdarīti ar Komisijas Regulu (EK) Nr. 2266/2000 [4]. Šis pirmais posms ir turpinās. Darba otro un trešo posmu noteica ar Komisijas 2000. gada 28. februāra Regulu (EK) Nr. 451/2000, ar ko nosaka sīki izstrādātus noteikumus, lai ieviestu otro un trešo posmu darba programmā, kura minēta Padomes Direktīvas 91/414/EEK 8. panta 2. punktā [5], un arī tie turpinās. (2) Visas esošās aktīvās vielas, kuras nav aptvertas programmas pirmajā, otrajā un trešajā posmā, būtu jāiekļauj ceturtajā darba posmā. Dažām aktīvo vielu kategorijām vēlams norādīt, kuras konkrētās aktīvās vielas vai ar kādiem lietošanas nosacījumiem tās būtu jāiekļauj programmas ceturtajā posmā. (3) Būtu jāparedz paziņošanas kārtība, saskaņā ar kuru ieinteresētie ražotāji varētu informēt Komisiju par ieinteresētību nodrošināt kādas aktīvās vielas ietveršanu Direktīvas 91/414/EEK I pielikumā, kā arī par apņemšanos iesniegt visu vajadzīgo informāciju šīs aktīvās vielas pareizai novērtēšanai un lēmuma pieņemšanai par to, ņemot vērā Direktīvas 5. pantā izklāstītos kritērijus ietveršanai sarakstā. Šāda informācija ļautu noteikt turpmākās darba programmas prioritātes un izlemt, vai šīm vielām pēc 2003. gada 25. jūlija līdz novērtējuma rezultātu paziņošanai par to lietojuma atbilstību Direktīvas 91/414/EEK 5. panta prasībām būtu jāpaliek tirgū. (4) Ir jānosaka iesniedzēju pienākumi attiecībā uz iesniedzamās informācijas formātiem, termiņiem un saņēmējiestādēm. Dažādām aktīvo vielu kategorijām atbilst atšķirīgi paziņošanas līmeņi. Dažām aktīvo vielu kategorijām ir izstrādātas datu prasības un vērtēšanas kritēriji. Tādēļ vajadzētu prasīt, lai ieinteresētie ražotāji detalizēti informētu par pašreizējo dokumentācijas pabeigtības pakāpi un par termiņiem, kā arī apņemtos noteiktajā termiņā sniegt pilnu dokumentāciju. Attiecībā uz pārējām aktīvajām vielām ieinteresētajiem ražotājiem būtu jāsniedz pamatinformācija, lai adekvāti noteiktu aktīvo vielu un tās lietošanas veidus, kā arī lai apņemtos noteiktajā termiņā sniegt dokumentāciju. (5) 5) Paziņojumam nevajadzētu būt priekšnoteikumam iespējai pēc aktīvās vielas iekļaušanas Direktīvas 91/414/EEK I pielikumā laist augu aizsardzības līdzekļus tirgū saskaņā ar Direktīvas 13. panta noteikumiem. (6) 6) Šajā regulā paredzētajai kārtībai nevajadzētu ietekmēt ražotājus un darbības, kuras jāveic citu Kopienas tiesību aktu ietvaros, jo īpaši atbilstoši Padomes 1978. gada 21. decembra Direktīvai 79/117/EEK, ar ko aizliedz laist tirgū un izmantot augu aizsardzības līdzekļus, kuri satur dažas aktīvās vielas [6], kurā jaunākie grozījumi izdarīti ar Komisijas Regulu 91/188/EEK [7], ja Komisijai kļūst pieejama tāda informācija, kas norāda, ka ir iespējams izpildīt tajā ietvertās prasības. (7) Ievērojot secinājumus, kas Eiropas Parlamentam un Padomei ir izklāstīti ziņojumā darba programmas panākumiem, kurš minēts Direktīvas 91/414/EEK 8. panta 2. punkta trešajā daļā, Komisija pieņem turpmākos sīki izstrādātos normatīvos noteikumus, kas ļauj, cik vien iespējams drīz pabeigt to aktīvo vielu novērtēšanu un lēmumu pieņemšanu, attiecībā uz kurām ir ievēroti šīs regulas noteikumi par paziņošanu. (8) Direktīvas 91/414/EEK 8. panta 2. punkta ceturtajā daļā ir minēts Komisijas lēmums, ar ko paredz, ka I pielikumā neietver aktīvās vielas gadījumā, ja netiek ievērotas Direktīvas 5. panta prasības vai arī noteiktajā termiņā nav sniegta vajadzīgā informācija vai dati, un dalībvalstis tiem augu aizsardzības līdzekļiem, kas satur šādas aktīvās vielas, atsauc atļaujas. Tomēr atsevišķos gadījumos un, ievērojot sīkus paskaidrojumus, ko sniegušas dalībvalstis, ir jāaizkavē dažu tādu lietošanas veidu atļauju atcelšana, kuri ir būtiski un kuriem nav alternatīvas augu vai augu produktu efektīvai aizsardzībai tā, lai atļautu tādu alternatīvu izstrādi, kas aizstātu atcelto produktu izmantošanu. Katrā atsevišķā gadījumā būs jāpierāda vajadzība atkārtoti pārbaudīt šos noteikumus. (9) Ja atsevišķai aktīvajai vielai neizpilda šajā regulā ietvertās prasības attiecībā uz paziņošanu, ieinteresētās puses vēlāk var mēģināt panākt šādas aktīvās vielas iekļaušanu Direktīvas 91/414/EEK I pielikumā, izmantojot Direktīvas 91/414/EEK 6. panta 2. punktā minētās procedūras. (10) Ražotājiem ir jāsedz novērtēšanas izmaksas, kas nepieciešamas, lai parādītu, ka viņu produkti ir droši pārdošanā, tādēļ ir jāmaksā nodeva Komisijas izraudzītajai iestādei, lai pārbaudītu iesniegumus par aktīvajām vielām. (11) Šajā regulā paredzētie pasākumi saskan ar Pārtikas aprites un dzīvnieku veselības pastāvīgās komitejas atzinumu, IR PIEŅĒMUSI ŠO REGULU. 1. NODAĻA VISPĀRĪGIE NOTEIKUMI UN DEFINĪCIJAS 1. pants Darbības joma 1. Šī regula nosaka sīki izstrādātus noteikumus darba programmas ceturtā posma sākotnējai īstenošanai, kura minēta 8. panta 2. punktā Direktīvā 91/414/EEK par augu aizsardzības līdzekļu laišanu tirgū, še turpmāk – "Direktīva". 2. Šā ceturtā posma sākotnējā īstenošana attiecas uz paziņošanu par šīs regulas I un II pielikumā minētajām aktīvajām vielām, ievērojot to iespējamo iekļaušanu turpmākajā aktīvo vielu prioritāšu sarakstā un Direktīvas I pielikumā. Direktīvas 6. panta 2. un 3. punkts un 6. panta 4. punkta otrā daļa neattiecas uz I un II pielikumā uzskaitītām vai minētām vielām, kamēr attiecībā uz šīm vielām nav pabeigta šajā regulā paredzētā procedūra. 3. Šo regulu piemēro, neskarot a) dalībvalstu veikto pārskatīšanu, jo īpaši, ievērojot atļauju atjaunošanu saskaņā ar Direktīvas 4. panta 4. punktu; b) Komisijas veikto pārskatīšanu saskaņā ar Direktīvas 5. panta 5. punktu; c) novērtēšanu, kas veikta saskaņā ar Direktīvu 79/117/EEK. 2. pants Definīcijas Šajā regulā piemēro šādas definīcijas: a) "ražotājs" ir - attiecībā uz Kopienā saražotajām aktīvajām vielām – izgatavotājs vai kāda Kopienā reģistrēta persona, ko izgatavotājs šīs regulas ievērošanai ir iecēlis par savu vienīgo pārstāvi, - attiecībā uz ārpus Kopienas saražotajām aktīvajām vielām – Kopienā reģistrēta persona, kuru izgatavotājs šīs regulas ievērošanai ir iecēlis par savu vienīgo pārstāvi Kopienā, - attiecībā uz aktīvajām vielām, par kurām ir iesniegts kopējs iesniegums vai kopēja dokumentācija, – ražotāju apvienība, kas izveidota Kopienā un ko šīs regulas ievērošanai ir izraudzījušies pirmajā vai otrajā ievilkumā minētie ražotāji; b) "izgatavotājs" ir persona, kura uz sava rēķina izgatavo aktīvo vielu vai arī savā vārdā pasūta kādai citai personai šīs aktīvās vielas izgatavošanu; c) "Komiteja" ir Pārtikas aprites un dzīvnieku veselības pastāvīgā komiteja, kas izveidota saskaņā ar Direktīvas 19. pantu. 3. pants Dalībvalsts iestāde 1. Dalībvalstis uzliek vienai vai vairākām iestādēm atbildību par savu pienākumu izpildi saskaņā ar Direktīvas 8. panta 2. punktā minēto darba programmu. 2. Katrā dalībvalstī viena VI pielikumā minētā valsts iestāde koordinē un nodrošina visus nepieciešamos sakarus ar ražotājiem, citām dalībvalstīm un Komisiju saskaņā ar šo regulu. Ikviena dalībvalsts informē Komisiju un izraudzītās koordinējošās citu dalībvalstu iestādes par jebkurām paziņotās informācijas izmaiņām, kas attiecas uz izraudzīto koordinējošo valsts iestādi. 2. NODAĻA DARBA PROGRAMMAS CETURTAIS POSMS 4. pants Pamatiesniegums 1. Jebkurš ražotājs, kurš vēlas nodrošināt, lai šīs regulas I pielikumā minētā aktīvā viela tiktu iekļauta Direktīvas I pielikumā, par to paziņo V pielikumā minētajai organizācijai. Saskaņā ar Direktīvas 19. pantā izklāstīto procedūru var nolemt izraudzīties kādu citu iestādi, ja izrādītos, ka uzdevumi nav pienācīgi izpildīti. 2. Atsevišķs iesniegums par katru aktīvo vielu jāiesniedz trīs mēnešos kopš šīs regulas spēkā stāšanās, atbilstoši iesnieguma paraugam, kas norādīts šīs regulas III pielikuma 1. daļā, tostarp rakstiskas saistības dokumentācijas iesniegšanai. 3. Jebkuram ražotājam, kurš 2. punktā minētajā termiņā nav iesniedzis iesniegumu par 1. punktā minēto aktīvo vielu vai kura iesniegumu noraidīja saskaņā ar 6. panta noteikumiem, būs atļauts piedalīties programmas pārskatīšanā vienīgi kopā ar vienu vai vairākām personām, kuras paziņo par aktīvo vielu (tostarp ar dalībvalsti, kura ir paziņojusi saskaņā ar 6. panta 2. punktu), un kura iesniegumu saskaņā ar 6. pantu pieņēma kopējās dokumentācijas iesniegšanā. 5. pants Pilns iesniegums 1. Jebkurš ražotājs, kurš vēlas nodrošināt, lai šīs regulas II pielikumā minēta aktīvā viela tiktu iekļauta Direktīvas I pielikumā, par to paziņo V pielikumā minētajai organizācijai. Saskaņā ar Direktīvas 19. pantā izklāstīto procedūru var nolemt izraudzīties kādu citu iestādi, ja izrādītos, ka uzdevumi nav pienācīgi izpildīti. 2. Atsevišķs iesniegums jāiesniedz par katru aktīvo vielu šādi: a) trijos mēnešos kopš šīs regulas spēkā stāšanās – pirmais iesniegums saskaņā ar III pielikuma 1. daļā doto iesnieguma paraugu, un b) sešos mēnešos kopš šīs regulas spēkā stāšanās – otrais iesniegums saskaņā ar III pielikuma 2. daļā doto iesnieguma paraugu, tostarp rakstiskas saistības par pilnas dokumentācijas iesniegšanu. 3. Jebkuram ražotājam, kurš 2. punktā minētajā termiņā nav iesniedzis iesniegumu par 1. punktā minēto aktīvo vielu vai kura iesniegumu noraidīja saskaņā ar 6. panta noteikumiem, būs atļauts piedalīties programmas pārskatīšanā vienīgi kopā ar vienu vai vairākām personām, kuras paziņo par aktīvo vielu (tostarp ar dalībvalsti, kura ir paziņojusi saskaņā ar 6. panta 2. punktu), un kura iesniegumu saskaņā ar 6. pantu pieņēma kopējās dokumentācijas iesniegšanā. 6. pants Pamatiesniegumu un pilno iesniegumu pārbaude 1. Komisija divos mēnešos pēc 4. panta 2. punktā un 5. panta 2. punkta a) apakšpunktā minētā termiņa informē Komiteju par iesniegumiem, kuri iesniegti pirms termiņa beigām. 2. Dalībvalsts var paziņot par savu ieinteresētību nodrošināt jebkuras tādas aktīvās vielas iekļaušanu Direktīvas I pielikumā, par kuru neviens no ražotājiem nav iesniedzis iesniegumu, paziņojot V pielikumā minētajai organizācijai saskaņā ar 4. vai 5. pantu. Šādi iesniegumi jāiesniedz, cik vien iespējams drīz, taču ne vēlāk kā trīs mēnešus pēc tam, kad Komisija ir informējusi dalībvalstis par to, ka neviens iesniegums par attiecīgo vielu nav iesniegts. Turpmāk attiecīgās aktīvās vielas novērtēšanai par ražotāju uzskata dalībvalsti, kura iesniedz iesniegumu. 3. Komisija ne vēlāk kā pēdējos sešus mēnešus pēc 4. panta 2. punktā un 5. panta 2. punktā minētā termiņa informē Komiteju par saņemto iesniegumu pieņemamību, ņemot vērā IV pielikuma 1. un 2. daļā minētos kritērijus. 4. Komisija detalizētus noteikumus attiecībā uz dokumentācijas iesniegšanu, termiņu (termiņiem) tās iesniegšanai un nodevu režīmu aktīvajām vielām, par kurām saņemts pieņemams iesniegums, nosaka regulā, kuru pieņem saskaņā ar Direktīvas 8. panta 2. punkta otro daļu. 5. Komisija saskaņā ar Direktīvas 8. panta 2. punkta ceturto daļu nolemj Direktīvas I pielikumā neietvert šīs regulas I vai II pielikumā minētās aktīvās vielas, par kurām noteiktajā termiņā nav iesniegts neviens pieņemams iesniegums. Lēmumā norāda neiekļaušanas iemeslus. Dalībvalstis Lēmumā minētajā laika posmā atceļ atļaujas izmantot augu aizsardzības līdzekļus, kas satur šīs aktīvās vielas. 3. NODAĻA NODEVAS 7. pants Nodevas par iesniegumu darba programmas ceturtajam posmam 1. Jebkurš ražotājs, kurš iesniedz iesniegumu saskaņā ar 4. panta noteikumiem, tā iesniegšanas brīdī samaksā V pielikumā minētajai organizācijai EUR 750 par katru aktīvo vielu. Šo nodevu izmanto, lai segtu tikai tās izmaksas, kas faktiski radušās, veicot V pielikumā minētos uzdevumus. 2. Jebkurš ražotājs, kurš iesniedz iesniegumu saskaņā ar 5. panta 2. punkta a) apakšpunkta noteikumiem, tā iesniegšanas brīdī samaksā V pielikumā minētajai organizācijai EUR 5000 par katru aktīvo vielu. Šo nodevu izmanto, lai segtu tikai tās izmaksas, kas faktiski radušās, veicot V pielikumā minētos uzdevumus. 4. NODAĻA NOBEIGUMA NOTEIKUMS 8. pants Pārejas pasākumi Lēmumā nodrošināt pāreju aktīvajai vielai, par kuru nav saņemts neviens pieņemams iesniegums, ievērojot Direktīvas 91/414/EK 8. panta 2. punkta ceturto daļu, ja dalībvalsts ir sniegusi papildu tehniskos datus, kad parāda būtisku nepieciešamību pēc šīs vielas turpmākās izmantošanas un jebkādas efektīvas alternatīvas neesamību, Komisija var noteikt pārejas periodu, kurš būtu pietiekami ilgs piemērotu alternatīvu izstrādei. 9. pants Stāšanās spēkā Šī regula stājas spēkā 2002. gada 1. augustā. Regula uzliek saistības kopumā un ir tieši piemērojama visās dalībvalstīs. Briselē, 2002. gada 20. jūnijā Komisijas vārdā — Komisijas loceklis David Byrne [1] OV L 230, 9.8.1991., 1. lpp. [2] OV L 148, 6.6.2002., 19. lpp. [3] OV L 366, 15.12.1992., 10. lpp. [4] OV L 259, 13.10.2000., 27. lpp. [5] OV L 55, 29.2.2000., 25. lpp. [6] OV L 33, 8.2.1979., 36. lpp. [7] OV L 92, 13.4.1991., 42. lpp. -------------------------------------------------- I PIELIKUMS Aktīvās vielas, kas ietvertas pamatiesniegumā ceturtajam posmam darba programmā, kura minēta Direktīvas 8. panta 2. punktā Visas aktīvās vielas (to skaitā jebkādi to paveidi, piemēram, sāļi, esteri vai amīni), kuras līdz 1993. gada 25. jūlijam bija pieejamas tirgū, izņemot tās, uz kurām attiecas - Regula (EEK) Nr. 3600/92, - Regula (EK) Nr. 451/2000, - šīs regulas II pielikums. Neskarot iepriekš minētos izņēmumus, par vielām, par kurām iepriekš uzskatīja, ka uz tām attiecas Eiropas Parlamenta un Padomes Direktīva 98/8/EK [1], bet par kurām tagad uzskata, ka pēc Direktīvas darbības jomas precizēšanas tās ietilpst Direktīvas 91/414/EEK darbības jomā, un kuras bija ietvertas Regulā (EK) Nr. 451/2000, var paziņot saskaņā ar 4. pantu. Jo īpaši tas attiecas uz vielām, kuras atļauts izmantot par dezinfekcijas līdzekļiem, t.i., par līdzekļiem, ko izmanto netieši (piemēram, dezinficēšanai vai kaitīgo organismu iznīcināšanai tukšās noliktavās vai citās vietās un izstrādājumos, piemēram, siltumnīcās, konteineros, kastēs, maisos, mucās utt.), kur to izmantošanas nolūks ir vienīgi iznīcināt organismus, kuri ir īpaši kaitīgi augiem vai augu produktiem, un pēc apstrādes vienīgi augi vai augu produkti tiks audzēti vai uzglabāti apstrādātajās vietās. Pat tad, ja tās nav minētas turpmāk dotajā tabulā, ir jāziņo par visām vielām, kuras pieder šādām kategorijām: - aktīvās vielas, kuras ir atļauts izmantot pārtikas produktos vai dzīvnieku barībā saskaņā ar Eiropas Savienības tiesību aktiem, - aktīvās vielas, kuras ir augu ekstrakti, - aktīvās vielas, kuras ir dzīvnieku produkti vai kuras vienkāršas pārstrādes rezultātā no tiem ir iegūtas, - aktīvās vielas, kuras izmanto vai izmantos vienīgi par pievilinātājiem vai repelentiem (to skaitā feromoni). Aktīvajām vielām, kuras izmanto vai izmantos vienīgi par lamatām un/vai smidzinātājiem, saskaņā ar Padomes Regulu (EEK) Nr. 2092/91 [2] par bioloģisko lauksaimniecību. Jo īpaši saskaņā ar 5. pantu jānorāda visas tās vielas, kuras uzskaitītas vai kuras ietilpst kategorijā, kas minēta šajā uzskaitījumā. (4E-7Z)-4,7-tridekadiēn-1-ilacetāts (4Z-9Z)-7,9-dodekadiēn-1-ols (7Z-11Z)-7,11-heksadiēn-1-ilacetāts (E)-10-dodecēnilacetāts (E)-11-tetradecēnilacetāts (E)7-(Z)9-dodekadienilacetāts (E,E)-8,10-dodekadiēn-1-ols (E/Z)-8-dodecēnilacetāts (Z)-11-heksadekanols (Z)-11-tetradecēn-1-ilacetāts (Z)-13-oktadekanols (Z)-3-metil-izopropenil-3,4-dekadiēn-1-ils (Z)-3-metil-6-izopropenil--9-decēn-1-ilacetāts (Z)-5-dodecēn-1-ilacetāts (Z)-7-tetradekanols (Z)-7-tetradecenāls (Z)-8-dodecenols (Z)-8-dodecenilacetāts (Z)-9-dodecenilacetāts (Z)-9-heksadecenāls (Z)-9-tetradecenilacetāts (Z)-9-trikozēns (Z,E)-11-tetradekadiēn-1-ilacetāts (Z,Z)-oktadienilacetāts 1,7-dioksaspiro-5,5-undekāns 1-dekanols 2-fenilfenols (t.sk. nātrija sāls) 2-propanols 3,7-dimetil-2,6-oktadiēn-1-ols 3,7-dimetil-2,6-oktadienāls 4-hlor-3-metilfenols 5-decēn-1-ols 5-decēn-1-ilacetāts 6-benziladenīns 7,8-epoksi-2-metiloktadekāns 7-metil-3-metilēn-7-oktēn-1-ilpropionāts Etiķskābe Akridīna bāze Alkildimetilbenzilamonija hlorīds Alkildimetiletilbenzilamonija hlorīds Alumīnija amonija sulfāts Alumīnija sulfāts Aminoskābes Amonija karbonāts Amonija hidroksīds Amonija sulfāts Antrahinons Azadiraktīns Bārija nitrāts Bifenils Dzīvnieku eļļa Borskābe Kalcija karbīds Kalcija karbonāts Kalcija hlorīds Kalcija hidroksīds Kalcija oksīds Oglekļa dioksīds Poli(iminoimidobiguanidīna) hlorhidrāts Hlorofilīns Holīna hlorīds cis-7,trans-11-heksadekadienilacetāts cis-zeatīns Citronelols Cisteīns Denatonija benzoāts Didecildimetilamonija hlorīds Dioktildimetilamonija hlorīds Dodecilspirts EDTA un tās sāļi Etanols Etoksihīns Farnesols Taukskābes, to skaitā esteri un sāļi, piemēram [3], - dekānskābe, - etilheksanoāts, - etiloleāts, - taukskābju kālija sāls, - pelargonskābe Alifātiskie spirti Folskābe Formaldehīds Skudrskābe Ķiploku ekstrakts Želatīns Giberelskābe Giberelīns Glutāraldehīds Tauki (līplentas, augļu koki) Ūdeņraža peroksīds Hidrolizētie proteīni Indoliletiķskābe Indolilsviestskābe Dzelzs sulfāts Diatomīts (diatomeju zeme) Pienskābe Laurildimetilbenzilamonija bromīds Laurildimetilbenzilamonija hlorīds Lecitīns Kalcija fosfāts Kalcija polisulfīds Metilnonilketons Metil-trans-6-nonēnoāts Naftalīns 1-naftilacetamīds 1-naftiletiķskābe 2-naftiloksiacetamīds 2-naftiloksietiķskābe Naftiletiķskābes etilesteris Nikotīns Slāpeklis Oktildecildimetilamonija hlorīds Sīpolu ekstrakts Oksihinolīns Papaīns Parafīneļļa p-krezilacetāts Pipari Nafta Ferodīms Fosforskābe Foksīms Augu eļļas, piemēram [4], - kokosriekstu eļļa, - dafnijas eļļa, - ēteriskās eļļas, - eikalipta eļļa, - kukurūzas eļļa, - olīveļļa, - zemesriekstu eļļa, - pīniju eļļa, - ripšu eļļa, - sojas eļļa, - saulespuķu eļļa Kālija permanganāts Kālija sorbāts Pronumons Propionskābe Piretrīni Kvarca smiltis Quassia Četraizvietotā amonija savienojumi Hinolīna atvasinājumi Dzīvnieku vai augu izcelsmes repelenti (pēc smaržas) Sveķi un polimēri Akmens pulveris Rotenons Jūras aļģu ekstrakts Jūras aļģes Sebacīnskābe Serikornīns (Nātrija un kālija) silikāti Sudraba jodīds Nātrija P-toluolsulfonhloramīds Nātrija karbonāts Nātrija hlorīds Nātrija hidrogēnkarbonāts Nātrija hidroksīds Nātrija hipohlorīts Nātrija laurilsulfāts Nātrija metabisulfīts Nātrija o-benzil-p-hlorfenoksīds Nātrija ortofenilfenols Nātrija propionāts Nātrija p-t-amilfenoksīds Nātrija tetraborāts Sojas pupu ekstrakts Epoksilētā sojas pupu eļļa Sērs un sēra dioksīds Sērskābe Gudrona eļļa trans-6-nonēn-1-ols trans-9-dodecilacetāts Trimedlūrs Urīnviela Vaski. [1] OV L 123, 24.4.1998., 1. lpp. [2] OV L 198, 22.7.1991., 1. lpp. [3] Atsevišķi jāziņo par katru taukskābi, bet ne par tās paveidiem. [4] Par katru augu eļļu jāziņo atsevišķi. -------------------------------------------------- II PIELIKUMS Visas aktīvās vielas (to skaitā jebkādi to paveidi, piemēram, sāļi, esteri vai amīni), kas ietvertas pilnā iesniegumā ceturtajam posmam darba programmā, kura minēta Direktīvas 8. panta 2. punktā. Aktīvās vielas (to skaitā jebkādi to paveidi), kuras līdz 1993. gada 25. jūlijam bija pieejamas tirgū un kuras 1) ir mikroorganismi, to skaitā vīrusi, ieskaitot Aschersonia aleyrodis, Agrotis segetum granulosis virus, Bacillus sphaericus, Bacillus thuringiensis, ieskaitot šādas pasugas [1]: - aizawai, - israelensis, - kurstaki, - tenebrionis, Beauveria bassiana, Beauveria brongniartii (syn. B. tenella), Cydia pomonella granulosis vīrusu, Mamestra brassica kodolpolihedrozes vīrusu, Metarhizium anisopliae, Neodiprion sertifer kodolpolihedrozes vīrusu, Phlebiopsis gigantea, Streptomyces griseoviridis, tomātu mozaīkas vīrusu, Trichoderma harzianum, Trichoderma polysporum, Trichoderma viride, Verticillium dahliae Kleb., Verticillium lecanii; 2) izmanto kā rodenticīdus (līdzekļus, ko izmanto augu audzēšanas apgabalos (lauksaimniecības laukā, siltumnīcā, mežā), lai aizsargātu augus vai to produktus, kurus īslaicīgi uzglabā augu audzēšanas apgabalos atklātā laukā, bez glabātavām), ieskaitot brodifakumu, bromadiolonu, brometalīnu, kalciferolu, kalcija fosfātu, hloralozu, hlorofacinonu, holekalciferolu, kumahloru, kumafurilu, kumatetralilu, krimidīnu, p-dihlorbenzolu, difenakumu, difetialonu, difacinonu, etāntiolu, flokumafēnu, fluoracetamīdu, izovālu, papaīnu, fosforūdeņradi un tā savienojumus, piemēram, - alumīnija fosfīdu, - kalcija fosfīdu, - magnija fosfīdu, - cinka fosfīdu, piranokumarīnu, scillirozīdu, nātrija cianīdu, nātrija dimetilarsenātu, strihnīnu, sulfahinoksalīnu, tallija sulfātu, tiourīnvielu, kalcija fosfātu; 3) izmanto uzglabātajos augos vai to produktos, ieskaitot šādas vielas: cianīdus, piemēram, - kalcija cianīdu, - ūdeņraža cianīdu, - nātrija cianīdu, fosforūdeņradi un tā savienojumus, piemēram, - alumīnija fosfīdu, - magnija fosfīdu. [1] Par katru pasugu jāziņo atsevišķi. -------------------------------------------------- III PIELIKUMS +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- IV PIELIKUMS 1. DAĻA Kritēriji 4. pantā minēto iesniegumu pieņemšanai Iesniegumu pieņem tikai tad, ja: 1) tas ir iesniegts 4. panta 2. punktā minētajā termiņā; 2) tā iesniedzējs ir 2. panta a) punktā minētais ražotājs Direktīvā minētajai aktīvajai vielai, kura ir laista tirgū un ko izmanto augu aizsardzībai; 3) tas ir iesniegts III pielikuma 1. daļā minētajā formātā; 4) ir samaksāta 7. panta 1. punktā minētā nodeva. 2. DAĻA Kritēriji 5. pantā minēto iesniegumu pieņemšanai Iesniegumu pieņem tikai tad, ja: 1) tas ir iesniegts 5. panta 2. punktā minētajā termiņā; 2) tā iesniedzējs ir 2. panta a) punktā minētais ražotājs Direktīvā minētajai aktīvajai vielai, kura ir laista tirgū un ko izmanto augu aizsardzībai; 3) tas ir iesniegts III pielikuma 2. daļā minētajā formātā; 4) atbilstības kontroles rezultātā redzams, ka pašlaik pieejamā dokumentācija ir pietiekami visaptveroša vai ir paredzēts grafiks tās pabeigšanai; 5) ir ietverts pietiekami izstrādāts termiņu saraksts; 6) ir samaksāta 7. panta 2. punktā minētā nodeva. -------------------------------------------------- V PIELIKUMS 4. un 5. pantā minētā izraudzītā organizācija Regulas 6. pantā minēto uzdevumu veikšanai Komisijas vārdā ir izraudzīta šāda organizācija: Biologische Bundesanstalt für Land und Forstwirtschaft (RENDER 4), Messeweg 11-12 D-38104 Braunschweig (interneta adrese: http://www.bba.de/english/render/htm un e-pasts: render@bba.de). Regulas 7. pantā minētā nodeva ir jāmaksā: konta īpašniekam: Bundeskasse Halle konta Nr.: 8000 10 20 BLZ 800 000 00, Landeszentralbank Halle IBAN: DE 588 00 00 00 00 8000 10 20 BIC: ZBNS DE 21 800 (atsauce "BBA-RENDER 4", norādot iesnieguma numuru). Šī organizācija 1) pārbauda 4. un 5. pantā minētos iesniegumus; 2) sagatavo un iesniedzējiem padara pieejamu 4. panta 2. punktā un 5. panta 2. punktā minētā iesnieguma formātu; 3) pārbauda iesniegumus un vajadzības gadījumā konsultējas ar citu dalībvalstu ekspertiem, ievērojot IV pielikumā minētos pieņemamības kritērijus; 4) ne vēlāk kā 3 mēnešu laikā pēc 4. panta 2. punktā un 5. panta 2. punktā minētā termiņa ziņo Komisijai par saņemto iesniegumu pieņemamību; 5) padara Komisijai pieejamus saņemtos iesniegumus; 6) padara Komisijai pieejamu detalizētu konta izrakstu; 7) ja kopējā nodevu summa, ko samaksājuši visi iesniedzēji, pārsniedz faktiskās pārbaudes un visu iesniegumu administratīvās apstrādes izmaksas, atlikumu atmaksā iesniedzējiem vienādās daļās. -------------------------------------------------- VI PIELIKUMS DALĪBVALSTU KOORDINĒJOŠĀS IESTĀDES AUSTRIJA Bundesamt und Forschungszentrum für Landwirtschaft Spargelfeldstraße 191 A-1226 Wien BEĻĢIJA Ministère des classes moyennes et de l’agriculture Service qualité des matières premières et analyses WTC 3, 8e étage Boulevard S. Bolivar 30 B-1000 Brussells DĀNIJA Ministry of Environment Danish Environmental Protection Agency Pesticide Division Strandgade 29 DK-1401 Copenhagen K VĀCIJA Biologische Bundesanstalt für Land- und Forstwirtschaft (BBA) Abteilung für Pflanzenschutzmittel und Anwendungstechnik (AP) Messeweg 11-12 D-38104 Braunschweig GRIEĶIJA Hellenic Republic Ministry of Agriculture General Directorate of Plant Produce Directorate of Plant Produce Protection Department of Pesticides 3-5 Hippokratous Street GR-10164 Athens SPĀNIJA Ministerio de Agricultura, Pesca y Alimentación Dirección General de Agricultura Subdirección General de Medios de Producción Agrícolas C/Ciudad de Barcelona, 118-120 E-28007 Madrid SOMIJA Plant Production Inspection Centre Pesticide Division P.O. BOX 42 FIN-00501 Helsinki FRANCIJA Ministère de l’agriculture et de la pêche Direction générale de l’alimentation Sous-direction de la qualité et de la protection des végétaux 251, rue de Vaugirard F-75732 Paris Cedex 15 ĪRIJA Pesticide Control Service Department of Agriculture, Food and Rural Development Abbotstown Laboratory Complex Abbotstown, Castleknock Dublin 15 Ireland ITĀLIJA Ministero della Sanità Dipartimento degli Alimenti, Nutrizione e Sanità Pubblica Veterinaria Ufficio XIV Piazza G. Marconi, 25 I-00144 Rome LUKSEMBURGA Administration des services techniques de l’agriculture Service de la protection des végétaux Boîte postale 1904 16, route d’Esch L-1019 Luxembourg NĪDERLANDE College voor de Toelating van Bestrijdingsmiddelen PO Box 217 6700 AE Wageningen Nederland PORTUGĀLE Direcção-Geral de Protecção das Culturas,Quinta do Marquês P-2780-155 Oeiras ZVIEDRIJA National Chemicals Inspectorate P.O. Box 1384 S-17127 Solna APVIENOTĀ KARALISTE Pesticides Safety Directorate Department for Environment, Food and Rural Affairs Mallard HouseKings Pool3 Peasholme Green,York, YO1 7PX United Kingdom --------------------------------------------------